钦定古今图书集成/明伦汇编/交谊典/第055卷 > 《西园雅集记》米芾
## 钦定古今图书集成/明伦汇编/交谊典/第055卷 > 《西园雅集记》米芾

李伯时效唐小李将军为著色泉石云物，草木花竹，
皆妙绝动人。而人物秀发，各肖其形，自有林下风味，
无一点尘埃气，不为凡笔也。其乌帽黄道服，捉笔而
书者，为东坡先生。仙桃巾紫裘而坐观者，为王晋卿。
幅巾青衣，据方几而凝伫者，为丹阳蔡天启；捉椅而
视者，为李端叔。后有女奴，云鬟翠饰侍立，自然富贵
风韵，乃晋卿之家姬也。“孤松盘郁，上有凌霄缠络，红
绿相间，下有大石案，陈设古器瑶琴，芭蕉围绕，坐于
石盘旁。道帽紫衣，右手倚石，左手执卷而观书者为
苏子由；团巾茧衣，手秉蕉箑而熟视者，为黄鲁直；幅
巾野褐，据横卷画渊明《归去来》者为李伯时；披巾青
服，抚肩而立者为晁无咎；跪而捉石”观画者，为张文
潜；道巾素衣、按膝而抚视者，为郑靖老。后有童子，执
灵寿杖而立，二人坐于盘根古桧下，幅巾青衣，袖手
侧听者，为秦少游；琴尾冠、紫道服摘阮者，为陈碧虚；
唐巾深衣、昂首而题石者，为米元章。袖手而仰观者，
为王仲至。前有鬅头顽童，捧古砚而立。后有锦石桥，
竹迳缭绕于清溪深“处，翠阴茂密，中有袈裟坐蒲圑
而说《无生论》者，为圆通大师。傍有幅巾褐衣而谛听
者，为刘巨济。二人并坐于怪石之上，下有激湍，澴流
于大溪之中。水潺湲，风竹相吞，炉烟方袅，草木自馨。
人间清旷之乐，不过于此。”嗟乎！汹涌于名利之域而
不知退者，岂易得此耶？自东坡而下，凡十有六人，以
文章“议论，博学辨识，英辞妙墨，好古多闻，雄毫绝俗
之资，高深羽流之杰，卓然高致，名动四夷。后之览者，
不独图画之可观，亦足仿佛其人耳。”